CELEX: 62013CN0315
Language: el
Date: 2013-06-07 00:00:00
Title: Υπόθεση C-315/13: Αίτηση προδικαστικής αποφάσεως, την οποία υπέβαλε το Rechtbank van eerste aanleg te Mechelen (Βέλγιο) στις 7 Ιουνίου 2013 — Openbaar Ministerie κατά Edgard Jan De Clercq κ.λπ.

31.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/21
            
         Αίτηση προδικαστικής αποφάσεως, την οποία υπέβαλε το Rechtbank van eerste aanleg te Mechelen (Βέλγιο) στις 7 Ιουνίου 2013 — Openbaar Ministerie κατά Edgard Jan De Clercq κ.λπ.
   (Υπόθεση C-315/13)
   2013/C 252/32
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank van eerste aanleg te Mechelen
   
      Διάδικοι στην υπόθεση της κύριας δίκης
   
   
      Διώκουσα αρχή: Openbaar Ministerie
   
      Κατηγορούμενοι/εγκαλούμενοι: Edgard Jan De Clercq, Emiel Amede Rosa De Clercq, Nancy Genevieve Wilhelmina Rottiers, Ermelinda Jozef Martha Tampère και Thermotec NV
   
      Προδικαστικό ερώτημα
   
   Μήπως οι διατάξεις των άρθρων 56 και 57 ΣΛΕΕ (πρώην άρθρων 49 και 50 ΕΚ) και του άρθρου 3, παράγραφοι 1 και 10, της οδηγίας 96/71/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1996, σχετικά με την απόσπαση εργαζομένων στο πλαίσιο παροχής υπηρεσιών (ΕΕ 1997, L. 18, 21 Ιανουαρίου 1997), σε συνδυασμό ή όχι με το άρθρο 19 της οδηγίας 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά (ΕΕ, L 376, 27 Δεκεμβρίου 2006), αντιτίθενται στο άρθρο 141 του προγραμματικού νόμου (I) της 27ης Δεκεμβρίου 2006, βάσει του οποίου το πρόσωπο στο οποίο ή για το οποίο παρέχεται, ευθέως ή μέσω υπεργολαβίας, εργασία από αποσπασμένους μισθωτούς ή αποσπασμένους ασκούμενους έχει την υποχρέωση να δηλώσει στον Rijksdienst voor Sociale Zekerheid με ηλεκτρονικό τρόπο (ή σε περίπτωση αδυναμίας με τηλεομοιοτυπία ή ταχυδρομικά) πριν από την έναρξη της απασχολήσεως των προσώπων αυτών τα στοιχεία ταυτοποιήσεως των προσώπων αυτών που δεν είναι σε θέση να προσκομίσουν την παρασχεθείσα στον εργοδότη τους απόδειξη παραλαβής τής προηγούμενης δηλώσεώς του, σε συνδυασμό με το άρθρο 157 του Programmawet (I) της 27ης Δεκεμβρίου 2006 και με το άρθρο 183, παράγραφος 1, 1o, του Sociaal strafwetboek, το οποίο προβλέπει ποινές πλημμελήματος για τη μη τήρηση της υποχρεώσεως αυτής;